text: DF-tale i Give var ment som et angreb
  24 april 2014 kl. 07.04
  Det meget omtalte 1. maj-arrangement i Give, hvor de lokale socialdemokrater havde inviteret Dansk Folkepartis formand Kristian Thulesen Dahl, var ment som et angreb mod DF.
  Det siger Socialdemokraternes lokalformand i Giv, Vibeke Hejnfeldt, til vejle.lokalavisen.dk.
  -Invitationen er blevet udlagt som en støtte til Dansk Folkeparti - men det var det altså ikke. Dansk Folkeparti er ikke et arbejderparti, og de bliver aldrig et arbejderparti. Men de tager stemmer fra Socialdemokratiet. Så hvis vi skal vise vælgerne, at DF ikke er et arbejderparti, er vi nødt til at lade dem tale ved vores arrangementer. Derfor inviterede vi Kristian, fortæller hun.
  Derudover var Kristian Thulesen Dahls lokale tilknytning til området en faktor for invitationen. For eksempel har han børn gående på samme skole som Vibeke Hejnfeldt.
  Læs hele historien hos vejle.lokalavisen.dk her.
  